In nomine sanctæ  individuæ Trinitatis, HENRICUS divinâ præordinante clementiâ Rex Francorum. Si cultis  Deo dicatis locis, ob remedium  salutem animarum nostrarum conferre cupimus, non solùm temporalem credimus nobis augmentari dignitatem, verùm etiam recepturos nos in cœlis haud dubitamus mansionem. Quapropter noverit omnium sanctæ Dei Ecclesiæ fidelium, tam præsentium quàm futurorum sollertia, quoniam adiit nostræ Celsitudinis clementiam Guilhelmus humilis Abbas, humiliter supplicando efflagitans, quatinùs præcepta quæ antecessores nostri, Francorum scilicet Reges, sanctæ  intemeratæ Virgini Mariæ, Sanctóque fecerant Philiberto Confessori præcellentissimo, jam prænotato Abbati, omnibúsque monachis ejus nutu subditis, præcepto nostræ auctoritatis corroboraremus, Pro Dei Sanctorúmque omnium amore, atque pro salute animæ meæ, conjugísque meæ Annæ, filiísque nostri Philippi Regis, necnon  perpetuâ prosperitate nostrâ, ac statu regni nostri. Quorum petitionibus annuentes, concedimus jam prælibato Abbati, abbatiam S. Valeriani Martyris, quæ est sita in pago Cabillonense, super fluvium Sagonnam, quâ ipse corpore quiescit. Castrum quoque Trenorchium, quod est ex jamdictà abbatiâ: necnon  omnes res, quæ olim à fidelibus Christianis prædicto Martyri collatæ fuerunt. Tornucium quoque villam, cum omnibus ad se pertinentibus vicis  villis, scilicet Lambras, Balenatam, Morincas, Plotas, Costaldas, Villanova, Manciacum, Pistriacum, Briana. Lovincum cum adjacentiis suis, quæ sita est in confinio episcopatuum trium, scilicet Vesoncionensis, Lugdunensis,  Cabillonensis. Et Bisiacum villam,  Bodellam,  Caprosium, Sanctúmque Benignum, in episcopatu positas Lugdunensi, cum aliis Ecclesiis his pertinentibus in eodem episcopatu. Et in episcopatu Matiscensis Ecclesiæ, Ecclesias cum villis, Ulchisiacum, Atziacum, Campanias, Lennam, cellam Sancti Romani cum quinque Ecclesiis:  in ipso episcopatu Ecclesiam Sanctæ Mariæ, Belnadum vocatam,  aliam nomine Li. Et in Comitatu Arvernensi, monasterium Tresal, cum unâ parrechiali Ecclesiâ:  cellam S. Porciani, cum decem Ecclesiis,  omnibus sibi pertinentibus exeniis. Et in pago Vellavensi monasterium Godit, cum Ecclesiis sibi pertinentibus: Sanctíque Mauricii locum Vallis Amblivinæ. Et in pago Arausicense monasteria duo, Dusaram  Vallem Nimfarum, cum Ecclesiis ad se pertinentibus. Et in Episcopatu Pictavensi, monasterium quod vocatur Hero insula, in maris Oceani limbo positum, cum Ecclesiis tredecim; locúmque vocabulo Losdunum, cum pertinentibus sibi villis  Ecclesiis septem. In Episcopatu Andegavensi, Ecclesiam Sanctæ Mariæ, vocabulo Conaldum, cum Ecclesiis  villis sibi pertinentibus; Tasiacum, Madernas, Fabricas, Bernezacum, Ponciacum, Loriam, Tarenciacum. Et in Episcopatu Namnetico, monasterium quod vocatur Deas, cum Ecclesiis sibi pertinentibus; Corcoiaco, Sancto Liminio, Lemovicinâ,  aliis, olim Sanctis prænominatis à bonis hominibus collatis. Buxiolum quoque in pago Cenomannico. Cellam quoque S. Prudentii in pago Pictavensi. Talgariam, Adriacum,  Classiam,  Caciacum in pago Belcinensi. Asinarias in pago Pictavensi, cum omnibus ad se pertinentibus rebus. Eo videlicet modo, ut præfati Sancti,  prædictus Abbas, suíque successores perpetualiter habeant. Volumus itaque in prædicto loco trapezetas esse:  ut prædictus locus caput sit omnium suprascriptarum rerum,  super omnia quæ aut à nobis, aut à fidelibus nostris amodò collata fuerint. Igitur memorato loco omnes res suprascriptæ deserviant,  sint in usibus monachorum,  necessitatibus pauperum. Prætereà licentiam damus eidem Congregationi, de se semper eligendi Abbatem, secundùm S. Benedicti regulam, sicuti  alii Reges, nostri antecessores fecerunt. Annale quoque mercatum per dies quatuor, tribus temporibus anni concedimus: in festivitate Sanctorum Petri  Pauli Apostolorum,  in Nativitate Sanctæ Dei Genitricis Mariæ,  in festivitate S. Martini Episcopi  Confessoris:  teloneum ipsius mercati. Volumus quoque ut à nullâ impediatur judiciariâ potestate. Concedimus quoque eis immunitatem sexcentorum solidorum, quam Karolus Imperator,  cæteri Reges post ipsum concesserunt: cujus immunitatis infractor sexcentorum solidorum fore culpabilis judicetur. Erogamus itaque luminaribus ipsius Ecclesiæ, totum quicquid exinde sperare potuerat jus fisci nostri. Jubemus itaque ut nullus nostrorum vel successorum, Dux, Comes, seu Vicecomes, aut Vicarius, aut Missus discurrens, in prædictâ immunitate, aut monasterio à nobis  antecessoribus nostris collata exquirere, aut mansionaticum, aut parafredum, aut eulogias præsumat: neque horum quippiam ab eorum servis, colonis, seu francis super eorum terram commanentibus exigere in publicis mercatis, sive de fratrum negotiis, sive de suis teloneum aut ullam exactionem: neque in mari, sive in Ligeri fluvio, aut Rhodano, seu Sagonnæ, aut Dou, vel cæteris fluminibus navigantibus, aut littoribus commorantibus exigere audeat aut præsumat, aut navaticum, aut sospitaticum, aut salutaticum, aut portaticum, neque in terrâ rotaticum, neque in tabernis ullam exhibitionem. Præcipimus quoque nostrâ regiâ auctoritate, ut nemo Antisticum, vel Comes, aut aliqua laïcalis potestas, in præfato loco placitum constituere aut tenere audeat. Unde hoc nostræ Altitudinis præceptum fieri prædicto Abbati Guilhelmo jussimus, per quod ipse, suíque successores, memoratas res quas modò concedimus,  de præterito concessimus, ritu perpetuo teneant atque possideant. Sciátque se, infractor hujus concessionis, reum à Deo in gehennà dampnari, nostrâque se sciat omnino gratiâ privari, quamdiù non cessaverit calumpniari. Et ut hoc nostræ auctoritatis præceptum inviolabile permaneat, sigillo nostro insigniri jussimus. Signum HEYNRICI Regis. Signum PHILIPPI Regis. Actum Remis civitate, in Pentecosten festivitate,  in Maio mense. Scriptum manu Guilhelmi, ad vicem Balduini regii Cancellarii, regnante Domno gloriosissimo Heinrico, anno XXVIIII.  I.C.N.T.O.I. Domini 8. LVIII. Coronato eodem die Philippo Heynrici Regis filio. Sigillum membranæ affixum.